ભારતીય સિનેમાના મહાનાયક કહેવાતાં અભિનેતા અમિતાભ બચ્ચન પોતાના અભિનય કૌશલ્યથી સંતુષ્ટ નથી અને પોતાની જાતને ખરાબ અભિનેતા ગણે છે . વર્ષ 2005માં આવેલી લોકપ્રિય ફિલ્મ બ્લૅકના એક દૃશ્યમાં કરાયેલ ભૂલનો અહેસા થયા બાદ તેમણે આ ટિપ્પણી કરી છે . ફિલ્મમાં તેમણે દેબરાજ સહાય નામના શિક્ષકનો રોલ કર્યો હતો . તાજેતરમાં જ અમિતાભે દર્શકોને સંજય લીલા ભાનુશાળી દિગ્દર્શિત બ્લૅક ફિલ્મમાં પોતાની ભૂલો અંગે પૂછ્યુ હતું . ફિલ્મ એક નેત્રહીન તથા મૂંગી છોકરી ( રાણી મુખર્જી ) તેમજ તેના શિક્ષક ( અમિતાભ બચ્ચન ) ના સંબંધોની વાર્તા છે . શિક્ષક પછીથી અલ્ઝાઇમર બીમારીનો ભોગ બની જાય છે . બિગ બી અમિતાભ બચ્ચને પોતાના બ્લૉગ ઉપર લખ્યું - ફિલ્ના એક દૃશ્યમાં રાણી દ્વારા પોતાની બહેનના નામે લખાવાયેલ પત્ર વાંચવા માટે મેં પોતાના ચશ્મા કાઢવા માટે સીધું જ પોતાની શર્ટના ખિસ્સામાં હાથ નાંખ્યો , જ્યારે અલ્ઝાઇમરના દર્દીને આવી નાની - નાની વાતો પણ યાદ નથી રહેતી કે તેણે શું ક્યાં મૂક્યું છે . અમિતાભ બચ્ચને આગળ લખ્યું - આ બહુ મોટી ભૂલ હતી . મારે બીજા ખિસ્સાઓ ચકાસવા જોઇતા હતાં અને પછી ચશ્માવાળા ખિસ્સાએ હાથ લઈ જવો હતો . બિગ બીને લાગે છે કે આટલા વર્ષોના અભિનય કૅરિયર બાદ પણ તેઓ ભૂલો કરી બેસે છે .